stanford-oval/wikipedia huggingface dataset:
บรมวุฒิ หิรัญยัษฐิติ

| ร้อยเอกบรมวุฒิ หิรัณยัษฐิติจ> ช., จ.ม. |
| --- | --- |
ชื่อเกิด: บรมวุฒิ หิรัณยัษฐิติ
ชื่อเล่น: ผู้กองมิค
เกิด: 15 ตุลาคม พ.ศ. 2521 (46 ปี) กรุงเทพมหานคร ประเทศไทย
คู่สมรส: พรชิตา ณ สงขลา (2556–ปัจจุบัน)
บุตร: 3 คน
อาชีพ: นักแสดง พิธีกร ยูทูบเบอร์ ทหารบก
ปีที่แสดง: พ.ศ. 2545–ปัจจุบัน

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพบกไทย
ชั้นยศ:  ร้อยเอก
 
ร้อยเอก บรมวุฒิ หิรัณยัษฐิติ (เกิด 15 ตุลาคม พ.ศ. 2521) หรือ ผู้กองมิค ชื่อเล่น มิค เป็นนักแสดง, พิธีกร และทหารบกชาวไทย เป็นบุตรชายคนที่ 3 ของ พล.อ.สมชาย หิรัณยัษฐิติ อดีตรองสมุหราชองครักษ์ และนางดวงมาลย์ หิรัณยัษฐิติ (นามสกุลเดิม นิวาศะบุตร)
ประวัติ

หลังจากคบหาดูใจกันมาอย่างยาวนานกว่า 8 ปี มิค บรมวุฒิ ได้สมรสกับ เบนซ์ พรชิตา ณ สงขลา  ในวันที่ 8 พฤศจิกายน 2556 ที่หัวหิน ก่อนจะจัดงานฉลองสมรสในวันที่ 26 เมษายน 2557 ซึ่งตรงกับวันครบรอบ 9 ปี ที่ทั้งคู่เป็นแฟนกัน ปัจจุบันทั้งคู่มีลูกด้วยกัน 3 คนคือ น้องปริม รัตน์นรี หิรัญยัษฐิติ น้องปราง กานต์สินี หิรัญยัษฐิติ และน้องเปรม ธีรวีร์ หิรัญยัษฐิติ
การศึกษา

ปริญญาตรี : คณะเทคนิคการแพทย์ มหาวิทยาลัยรังสิต
ปริญญาโท : คณะรัฐศาสตร์ มหาวิทยาลัยรามคำแหง
ผลงาน > ละครโทรทัศน์

| พ> ศ. | เรื่อง | บทบาท | เครือข่าย |
| --- | --- | --- | --- |
| 2545 | ปีกมาร | ผลึก | ช่อง 3 |
| 2546 | วิวาห์พาวุ่น | สมเดช | ช่อง 3 |
| 2548 | ฮอยอันฉันรักเธอ | เก่ง | ช่อง 3 |
| 2548 |  หนึ่งในทรวง | รวย | ช่อง 3 |
| 2548 | ทางหลวงทางรัก | จงเจตน์ (รับเชิญ) | ช่อง 3 |
| 2548 | ลิขสิทธิ์หัวใจ | ฉัตรตรา (ฉัตร) | ช่อง 3 |
| 2548 | บาปรักทะเลฝัน | วิน | ช่อง 3 |
| 2549 | ตี๋ตระกูลซ่ง | ป่อง | ช่อง 3 |
| 2550 | หุบเขากินคน | วิทยา | ช่อง 3 |
| 2550 | โคกคูนตระกูลไข่ | วุฒิ (รับเชิญ) | ช่อง 5 |
| 2551 | สวรรค์เบี่ยง | วิกรม | ช่อง 3 |
| 2551 | ผู้กองเจ้าเสน่ห์ | (รับเชิญ) | ช่อง 3 |
| 2551 | สะใภ้ลูกทุ่ง | ยอดชาย | ช่อง 3 |
| 2551 | สุดแต่ใจจะไขว่คว้า | เฮียสุพัต (รับเชิญ) | ช่อง 3 |
| 2553 | ศิราพัชร ดวงใจนักรบ | หมอธีรัช (น็อต) | ช่อง 3 |
| 2553 | ธาราหิมาลัย | สาโรจน์ / ซาร่า | ช่อง 3 |
| 2553 | ปฐพีเล่ห์รัก | สาโรจน์ / ซาร่า | ช่อง 3 |
| 2553 | วายุภัคมนตรา | สาโรจน์ / ซาร่า | ช่อง 3 |
| 2553 | สวย เริ่ด เชิด โสด | ภิรมย์ | ช่อง 3 |
| 2553 | แฝดนะยะ | เติมพล ชนะภัยทั้งปวง (ต๊อด) | ช่อง 3 |
| 2554 |  เรือนหอรอเฮี้ยน | ริด | ช่อง 3 |
| 2554 | เมียแต่ง | ซาช่า | ช่อง 3 |
| 2555 | แม่ยายที่รัก  | ธงฉาน (ฉาน) | ช่อง 3 |
| 2555 | หนุ่มบ้านไร่กับหวานใจไฮโซ  | พี่ฟู่ | ช่อง 3 |
| 2555 | มณีแดนสรวง  | อุ้มสม | ช่อง 3 |
| 2556 | มัจจุราชสีน้ำผึ้ง  | ชิ | ช่อง 3 |
| 2556 | มาดามดัน  | อุ้มรัก  (รับเชิญ) | ช่อง 3 |
| 2557 | เรือนริษยา  | ภาณุ | ช่อง 3 |
| 2557 | รอยรักหักเหลี่ยมตะวัน  | ยามะ | ช่อง 3 |
| 2557 | เพลิงฉิมพลี  | เจ้าแสนพรหม  (รับเชิญ) | ช่อง 3 |
| 2558 | หนึ่งในทรวง  | รวย | ช่อง 3 |
| 2558-2559 | มือปราบกุ๊กกุ๊กกู๋ | ผู้กองเขี้ยว | ช่องวัน |
| 2559 | เจ้าบ้าน เจ้าเรือน  | เจ๊ยอด (รับเชิญ) | ช่อง 3 |
| 2559 | เพียงชายคนนี้ไม่ใช่ผู้วิเศษ  | หมอณัฐ | ช่อง 3 |
| 2559 | คงกระพันนารี  | จ่ามิตร | ช่อง 3 |
| 2559 | ดาวหลงฟ้า ภูผาสีเงิน  | ร.ต.อ.สิงห์ชัย ใจซื่อ | ช่อง 3 |
| 2560 | พ่อครัวหัวป่าก์  | ทองทิว | ช่อง 3 |
| 2560 | The Cupids บริษัทรักอุตลุด  | เบนจามิน | ช่อง 3 |
| 2560 | น้องใหม่ร้ายบริสุทธิ์  | อาจารย์ป้อม (รับเชิญ) | ช่อง 3 |
| 2560 | เหมือนคนละฟากฟ้า | เซม | ช่อง 3 |
| 2560 | ยุทธการสลัดนอ | ราชิต | ช่องเวิร์คพอยท์ |
| 2560 | บางรักซอย 9/1 | อาจารย์กมล (รับเชิญ) | ช่องวัน |
| 2561 | นักสู้เทวดา | จ่าทุเรียน | ช่อง 3 HD |
| 2561 | ดวงใจในไฟหนาว | หมอเปลว | ช่อง 3 HD |
| 2561 | มีเพียงรัก | จิรสิน | ช่อง 3 HD |
| 2562 | แรงเงา 2 | มาร์ค | ช่อง 3 HD |
| 2562 | เขาวานให้หนูเป็นสายลับ  | หมวดคมศักดิ์ | ช่อง 3 HD |
| 2563 | อกเกือบหักแอบรักคุณสามี  | ชาติ (รับเชิญ) | ช่อง 3 HD |
| 2563 | พยากรณ์​ซ่อนรัก​ | จิตติ | ช่อง 3 HD |
| 2564 | ​บัวแล้งน้ำ |  | ช่อง 3 HD |
| 2565 | ​เกมปรารถนา | โตโต้ | ช่อง 3 HD |
| 2565 | ซุปตาร์2550 | พี่แฟรงค์ (รับเชิญ) | ช่อง 3 HD |
| 2568 | ​รักจะตาย My Miracle (My Undying Miracle) | พศิน | Mono Max/โมโน 29 |
2568:
ผลงาน > ภาพยนตร์

2549 เดอะกิ๊ก รับบท  ติ๊ก
2552 Monsters VS. Aliens  รับบท   ...ให้เสียง บ๊อบ (ไทย)
ผลงาน > พิธีกร

รายการ ฉันไปค้างคืนกับซุปตาร์ ทางช่อง 3
รายการ ตลาด 5 มาแล้ว
รายการ ครอบครัวขำ ทางช่อง 3
รายการ แก๊งรักเด็ก คู่กับ พรชิตา ณ สงขลา ออกอากาศทุกวันพุธ เวลา 15.30 น. ทางช่อง 3
รายการ บ้านข่าวบันเทิง ทางช่อง 3 เอสดี
รายการ Junior Bake Off Thailand ทางช่องนาว 26
รายการ เกาะติดดารา
รายการ Kid Zaa The Audition ออกอากาศทุกวันเสาร์ เวลา 19.15 น. ทางช่อง 3
รายการ เกมล่าเวลา ทางช่องไทยรัฐทีวี
รายการรูปล้านเรื่อง (8 มกราคม พ.ศ. 2560 - 2 เมษายน พ.ศ. 2560) คู่กับ สู่ขวัญ บูลกุล ทุกวันอาทิตย์ เวลา 10.00 - 11.00 น. ทางช่องวัน 31
รายการ กอดรัดField Trips คู่กับหนูเล็ก(ก่อนบ่าย) ภัทรวดี ปิ่นทอง ออกอากาศทุกวันอาทิตย์ เวลา 07.50 น. ทางช่อง3และช่อง33HD
รายการเกษตรซ่อนรูป ทางช่องอมรินทร์ทีวี
รายการใครเบอร์1 คู่กับ พรชิตา ณ สงขลา ออกอากาศทุกวันพฤหัสบดี และ ศุกร์ เวลา 10.30 - 10.55 น. ทางช่อง3และช่อง33HD
รายการทางช่อง MickBenzChannel (23 พฤษภาคม พ.ศ. 2563 - ปัจจุบัน) คู่กับ พรชิตา ณ สงขลา
รายการ ครอบครัวเดียวกัน Feel Good  (22 สิงหาคม พ.ศ. 2563 - ปัจจุบัน) คู่กับ อริสรา กำธรเจริญ ออกอากาศทุกวันเสาร์ เวลา 18.00 น. ทางช่อง ALTV หมายเลข 4
รายการ มโนสาเร่ ซุปตาร์พาไกล่เกลี่ย (6 กุมภาพันธ์ พ.ศ. 2565 - ปัจจุบัน) คู่กับ จาตุรงค์ มกจ๊ก, ปิยา พงศ์กุลภา ออกอากาศทุกวันอาทิตย์ เวลา 12.30 น. ทางช่อง 7 (กด 35)
ผลงาน > ซิตคอม

ระเบิดเถิดเทิง รับบทเป็น ชาย
รักต้องซ่อม  ตอน รักซ้ำซ้อน รับเชิญ
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2561 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
แหล่งข้อมูลอื่น

ชีวประวัติคนดัง เก็บถาวร 2014-02-22 ที่ เวย์แบ็กแมชชีน
ฐานข้อมูลเก็บถาวร 2018-11-14 ที่ เวย์แบ็กแมชชีน
บรมวุฒิ หิรัญยัษฐิติ ที่อินสตาแกรม
บรมวุฒิ หิรัญยัษฐิติ ที่เฟซบุ๊ก
↑  อนุสรณ์ในงานพระราชทานเพลิงศพ พลเอกโชติ หิรัณยัษฐิติ
แมลงปอ

| แมลงปอ ช่วงเวลาที่มีชีวิตอยู่: 196–0Ma  PreꞒ Ꞓ O S D C P T J K Pg N      ยุคจูแรสซิกตอนต้นถึงปัจจุบัน |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Odonata 
อันดับย่อย:: Epiprocta 
อันดับฐาน:: แมลงปอ Anisoptera Selys, 1854

วงศ์
 Aeshnoidea Aeshnidae (hawkers หรือ darners)  Austropetaliidae  Gomphidae (clubtails)  Petaluridae (petaltails)  Cordulegastroidea Chlorogomphidae  Cordulegastridae (spiketails)  Neopetaliidae  Libelluloidea Corduliidae (emeralds)$  Libellulidae (skimmers, เป็นต้น)  Macromiidae (cruisers)  Synthemistidae (tigertails) $ไม่ใช่เคลด
แมลงปอในอุทยานแห่งชาติภูลังกา, ประเทศไทย
ส่วนหัวและตาขนาดใหญ่ของแมลงปอ
การผสมพันธุ์ของแมลงปอ
แมลงปอ (ภาษาไทยถิ่นเหนือ: แมงก่ำบี้) คือแมลงที่มีตัวอ่อนอาศัยอยู่ในน้ำ  ตัวเต็มวัยมีชีวิตอยู่บนบกมีปีกบินได้ แมลงปอมีการเจริญเติบโตแบบเป็นขั้นตอนประเภทไม่สมบูรณ์แบบ คือ มีระยะไข่ ตัวอ่อน และตัวเต็มวัย ไม่มีระยะดักแด้ โดยระยะไข่และตัวอ่อนมีชีวิตอยู่ในน้ำ ตัวอ่อนที่อยู่ในน้ำมีรูปร่างแตกต่างจากตัวเต็มวัยมาก เมื่อตัวอ่อนเจริญเติบโตเต็มที่แล้วจะลอกคราบครั้งสุดท้าย กลายเป็นตัวเต็มวัยที่มีปีกและจะใช้ชีวิตบนบกได้ต่อไป
แมลงปอจัดเป็นซากดึกดำบรรพ์มีชีวิตจำพวกหนึ่ง โดยถือกำเนิดมาตั้งแต่ 320 ล้านปีก่อนในยุคคาร์บอนิเฟอรัส ก่อนหน้าไดโนเสาร์ เปียแทบจะไม่มีการเปลี่ยนแปลงรูปร่างเลยมาจนถึงปัจจุบัน นอกจากขนาดลำตัวที่แมลงปอในยุคก่อนประวัติศาสตร์ที่มีขนาดใหญ่กว่าแมลงปอในยุคปัจจุบันมาก โดยมีความห่างระหว่างปีกมากกว่า 70 เซนติเมตร
ในอารยธรรมอียิปต์โบราณ แมลงปอปรากฏอยู่ในอักษรภาพเฮียโรกริฟฟิธในหลุมศพของฟาโรห์
ลักษณะ

การที่แมลงปอแทบไม่มีการเปลี่ยนแปลงรูปร่างเลย เพราะมีรูปร่างที่สมบูรณ์แบบอยู่แล้ว มีจุดเด่น คือ มีส่วนหัวที่กลมโตใหญ่ มีดวงตาขนาดใหญ่ 2 ดวงอยู่ด้านข้าง ซึ่งประกอบไปด้วยดวงตาขนาดเล็กรูปร่างคล้ายรังผึ้งถึง 30,000 ดวง ทำให้แมลงปอสามารถมองเห็นภาพได้กว้างถึง 360 องศา ถือเป็นแมลงที่มีประสาทการมองเห็นได้ดีที่สุด โดยในปี ค.ศ. 1585 นักวิทยาศาสตร์ชาวฝรั่งเศส ได้สังเกตเห็นถึงความคล้ายกันของส่วนหัวของแมลงปอกับปลาฉลามหัวค้อน
โครงสร้างลำตัวของแมลงปอเสมือนเกราะที่ประกอบไปด้วยสารไคติน ปีกของแมลงปอมีทั้งหมด 2 คู่ ลักษณะบางใส โปร่งแสง มองเห็นเส้นเลือดแดงต่าง ๆ ที่สานกันเป็นโครงข่าย และด้านขอบปีกมีสารคล้ายขี้ผึ้งเคลือบอยู่ซึ่งทำให้ปีกของแมลงปอไม่อุ้มน้ำเหมือนใบบอน และกันฝุ่นละอองได้อีกด้วย
แมลงปอ มีขากรรไกรล่างที่แข็งแรง แหลมคม มีขนาดใหญ่ จับแมลงต่าง ๆ เช่น ยุง, แมลงวัน, ตัวต่อ, ผีเสื้อ แม้กระทั่งแมลงปอด้วยกัน กินเป็นอาหารด้วยเล็บเท้า สามารถบินได้เร็วถึง 130 กิโลเมตร/ชั่วโมง ด้วยแรงส่งของลม และกระพือปีกประมาณ 500 ครั้ง/1 วินาที และสามารถบินสูงได้นับเป็นร้อยเมตร
แมลงปอ เมื่อเจริญเป็นตัวเต็มวัยมีอายุสั้น โดยมีอายุขัยโดยเฉลี่ยเพียง 7-8 สัปดาห์เท่านั้น ขณะที่แมลงปอเข็ม ที่มีขนาดเล็กกว่ามีอายุได้เพียง 1 สัปดาห์เท่านั้น แมลงปอเมื่ออายุมากแล้วปีกบางส่วนจะถูกทำลายไป และสีซีดลง เมื่อตายลง แมลงปอสีจะซีด ดังนั้นในทางกีฏวิทยา และนักสะสมแมลง จึงมักไม่ค่อยเก็บแมลงปอไว้เหมือนกับแมลงจำพวกอื่นอย่าง ผีเสื้อ เพราะสีปีกของแมลงปอจะซีดลงไม่เหมือนตัวที่ยังมีชีวิตอยู่ เนื่องจากสูญเสียเม็ดสีในตัวไป
วงจรชีวิต

ตัวอ่อนแมลงปอ ที่เรียกว่า "ตัวโม่ง" อาศัยอยู่ตามแหล่งน้ำจืดทั่วไป ลักษณะแตกต่างจากแมลงปอตัวเต็มวัย เพราะแมลงปอตัวเมียวางไข่ในน้ำ หรือตามพืชน้ำ ตั้งแต่ 500-หลายพันฟอง ตามแต่ละชนิด ตัวอ่อนแมลงปอจะลอกคราบประมาณ 10-15 ครั้ง จึงเป็นตัวเต็มวัย กินตัวอ่อนของแมลงน้ำและลูกอ๊อดเป็นอาหาร บางครั้งก็กินพวกเดียวกันเอง รวมทั้งปลาขนาดเล็ก ด้วยขากรรไกรขนาดใหญ่ที่ยื่นออกมาพุ่งจับเหยื่อได้ด้วยเวลาเพียง 20 มิลลิวินาที เมื่อจับเหยื่อได้แล้วจะจับฉีกเป็นชิ้น ๆ และกินทั้งเป็น ตัวอ่อนแมลงปอหายใจด้วยอวัยวะที่คล้ายกับปอดที่อยู่บริเวณหาง ตัวอ่อนแมลงปอเคลื่อนใหวโดยการใช้ขาพายน้ำและการพ่นน้ำออกจากก้นเหมือนไอพ่นเพื่อให้เองตัวพุ่งไปข้างหน้า ตัวอ่อนแมลงปอใช้ชีวิตนานอยู่ในน้ำนานไม่เท่ากัน แตกต่างกันตามแต่ชนิด บางชนิดใช้เวลาเพียงไม่กี่สัปดาห์ แต่บางชนิดใช้เวลานานหลายปี จากนั้นจะไต่ตามต้นพืชจากน้ำมาลอกคราบและผึ่งปีกเพื่อจะกลายเป็นตัวเต็มวัย ด้วยแรงดันในร่างกาย ซึ่งระยะเวลาในการลอกคราบใช้เวลาประมาณ 1 ชั่วโมง เมื่อก่อนจะบิน แมลงปอจะสั่นตัวเพื่อสูบฉีดเลือดเข้าสู่ปีก เพื่อเตรียมพร้อมที่จะบินเป็นครั้งแรกในชีวิต ขณะที่เปลือกลำตัวเก่าก็จะถูกทิ้งไว้กับต้นพืช แมลงปอมักผึ่งปีกในเวลากลางคืน รุ่งขึ้นเมื่อปีกแห้งก็สามารถบินได้
แมลงปอ เมื่อผสมพันธุ์ ตัวผู้จะเกาะบริเวณทางด้านหลังหัวของตัวเมีย ขณะที่ตัวเมียก็จะม้วนตัวไปข้างหน้า เพื่อรองรับสเปิร์มจากถุงสเปิร์มตัวผู้ ในบางชนิดการผสมพันธุ์จะทำพร้อมไปกับการวางไข่ของตัวเมียด้วย บางชนิดการเกาะเกี่ยวของตัวผู้อาจใช้เวลานานหลายวินาที จนนานนับเป็นชั่วโมง และการวางไข่ของแมลงปอ ในบางชนิดวางไข่ไว้บนผิวน้ำ บางชนิดวางไข่ซ่อนไว้ในซอกหินหรือมอส บางชนิดตัวเมียอาจต้องดำน้ำลงไปจัดวางไข่ให้เรียบร้อย ซึ่งแมลงปอตัวเต็มวัยสามารถดำน้ำได้นาน 90 นาที แต่ในบางชนิด เช่น แมลงปอเข็ม วางไข่ไว้ใต้เปลือกไม้ริมน้ำก็มี แต่เมื่อตัวอ่อนฟักออกมา ก็จะตกลงสู่แหล่งน้ำและใช้ชีวิตอยู่ในน้ำเหมือนตัวอ่อนแมลงปอทั่วไป แมลงปอส่วนใหญ่มีพฤติกรรมผสมพันธุ์และวางไข่พร้อมกัน แต่ก็บางชนิดที่วางไข่เพียงลำพัง
ศัตรูตามธรรมชาติของแมลงปอ ได้แก่ แมลงและแมงที่กินแมลงเป็นอาหาร เช่น ตั๊กแตนตำข้าว, แมงมุม รวมถึงพืชกินแมลงบางจำพวก เช่น หยาดน้ำค้าง และสัตว์ขนาดใหญ่ เช่น กบ หรือกระทั่งเป็ด เมื่อแมลงปอตกลงไปในน้ำลึกแล้ว แทบจะเอาชีวิตรอดกลับมาไม่ได้เลย แต่ศัตรูที่ร้ายกาจที่สุดของแมลงปอ คือ สภาพอากาศ โดยเฉพาะในช่วงฤดูใบไม้ร่วงและฤดูหนาว ซึ่งแมลงปอหลายตัวจะตายลง และกลายเป็นอาหารของสัตว์ต่าง ๆ ในช่วงฤดูนี้
การจำแนกและการกระจายพันธุ์

แมลงปอ จัดอยู่ในอันดับฐาน Anisoptera (มาจากคำว่า "anisos" จากภาษากรีก ανισος แปลว่า "สมดุล" + πτερος "pteros" หมายถึง "ปีก") ปัจจุบัน มีการค้นพบแมลงปอแล้วกว่า 5,000 ชนิด จัดอยู่ประมาณ 500 สกุล แบ่งออกได้เป็น 9 วงศ์ (ดูได้ในตาราง-บางข้อมูลจำแนกออกเป็นแค่ 8 วงศ์) ศาสตราจารย์ จี.เอช. คาร์เพนเตอร์ ซึ่งเป็นศาสตราจารย์ประจำมหาวิทยาลัยแมนเชสเตอร์ ประเทศอังกฤษ แบ่งแมลงปอออกเป็น 2 กลุ่มใหญ่ โดยดูจากลักษณะของเส้นปีก รูปร่างปีก และลักษณะการวางปีกขณะเกาะอยู่ แบ่งเป็น
กลุ่มแมลงปอบ้าน มีลักษณะตัวใหญ่ สีเข้ม หัวโต ตากว้างแต่ไม่โปน ปีกคู่หลังใหญ่กว่าปีกคู่หน้า  เวลาเกาะจะกางปีกในแนวราบ
กลุ่มแมลงปอเข็ม มีตัวเล็ก ตาโปน ปีกคู่หลังมีขนาดเท่ากับปีกคู่หน้า เวลาเกาะจะหุบปีก ซึ่งจัดอยู่ในอันดับย่อย Zygoptera ซึ่งแยกออกไปจากแมลงปอบ้าน
สำหรับในประเทศไทยมีการค้นพบแมลงปอแล้ว 9 วงศ์  321 ชนิด และทั่วโลกยังมีแมลงปอที่เชื่อว่ายังมีอีกราว 600-1,000 ชนิด ที่ยังไม่เป็นที่รู้จัก
แมลงปอสามารถพบได้ในหลายพื้นที่ในเขตร้อนและเขตอบอุ่นทั่วโลก และพบได้กระทั่งเกาะที่อยู่ห่างชายฝั่งถึง 550 กิโลเมตร และไม่มีแหล่งน้ำจืดเลย หรือกระทั่งในทะเลทรายที่แห้งแล้ง แต่โดยทั่วไปแล้ว แมลงปอจะอาศัยอยู่ใกล้แหล่งน้ำจืด อันเป็นจุดเริ่มต้นของวงจรชีวิต
ดูเพิ่ม

รายชื่อแมลงปอในประเทศไทย
ข้อมูล

Berger, Cynthia (2004). Dragonflies. Stackpole Books. p. 2. ISBN 978-0-8117-2971-0.
Corbet, Phillip S. (1999). Dragonflies: Behavior and Ecology of Odonata. Ithaca, NY: Cornell University Press. pp. 559–561. ISBN 978-0-8014-2592-9.
Dijkstra, Klaas-Douwe B. (2006). Field Guide to the Dragonflies of Britain and Europe. British Wildlife Publishing. ISBN 978-0-9531399-4-1.
Meister, Cari (2001). Dragonflies. ABDO. p. 16. ISBN 978-1-57765-461-2.
Powell, Dan (1999). A Guide to the Dragonflies of Great Britain. Arlequin Press. ISBN 978-1-900-15901-2.
Trueman, John W. H.; Rowe, Richard J. (2009). "Odonata". Tree of Life. คลังข้อมูลเก่าเก็บจากแหล่งเดิมเมื่อ 2010-11-21. สืบค้นเมื่อ 25 February 2015.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Anisoptera
ข้อมูลที่เกี่ยวข้องกับ Anisoptera ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q80066  Wikispecies: Anisoptera  BioLib: 1609  BugGuide: 191  EoL: 2762968  Fauna Europaea: 11840  GBIF: 9747581  iNaturalist: 47927  ITIS: 101594  NBN: NBNSYS0100009406  NCBI: 6962  NZOR: b71483be-3d07-4244-b43f-8bcd8de50001  WoRMS: 890522
มิตซูบิชิ มิราจ

| มิตซูบิชิ มิราจ |
| --- | --- |

ภาพรวม
บริษัทผู้ผลิต: มิตซูบิชิ มอเตอร์ส
เรียกอีกชื่อ: มิตซูบิชิ แอททราจ
เริ่มผลิตเมื่อ: 2555-ปัจจุบัน
ตัวถังและช่วงล่าง
ประเภท: รถยนต์นั่งขนาดเล็กมาก
โครงสร้าง: เครื่องวางหน้า, ขับเคลื่อนล้อหน้า
มิตซูบิชิ มิราจ (อังกฤษ: Mitsubishi Mirage) เป็นรถยนต์นั่งขนาดเล็กมาก ผลิตโดยบริษัทมิตซูบิชิ มอเตอร์ส โดยได้รับการเปิดตัวในประเทศไทยในปี พ.ศ. 2555 และยังมีในรูปแบบตัวถังซีดาน ชื่อว่า มิตซูบิชิ แอททราจ ซึ่งเปิดตัวในประเทศไทยในปี พ.ศ. 2556
มิตซูบิชิ มิราจ (พ.ศ.2555-ปัจจุบัน)

มิตซูบิชิ มิราจ ถูกเริ่มผลิตประเทศไทยเมื่อวันที่ 1 มีนาคม 2555 ซึ่งเป็นรถยนต์นั่งขนาดเล็กมาก เครื่องยนต์ขนาด 1,200ซีซี คันแรกของบริษัทภายในประเทศไทย ณ โรงงานงานใหม่ แห่งที่ 3 ภายใต้โครงการ Global Small หลังได้รับการอนุมัติจากภาครัฐ ใช้ชื่อรุ่น มิตซูบิชิ มิราจ สำหรับตลาดเมืองไทย โดยตั้งราคาไว้ที่ 380,000 บาท - 550,000 บาท และมีรุ่นย่อย 5 รุ่น ได้แก่ GL, GLX MT, GLX CVT, GLS, GLS LTD และเปิดตัวอย่างเป็นทางการ ในวันที่ 28 มีนาคม 2555 ที่งาน บางกอก อินเตอเนชั่นแนล มอเตอร์โชว์ ครั้งที่ 33 โดยชื่อมิราจนั้น เคยถูกใช้ในรถยนต์นั่งขนาดเล็กของบริษัทมาก่อนซึ่งเปิดตัวในเดือนมีนาคม ปี พ.ศ.2521
และภายในวันที่ 1 ธันวาคม 2558 มิตซูบิชิ มิราจ ได้รับการปรับโฉมใหม่ และมีการเพิ่มออปชั่นเล็กน้อย
มิตซูบิชิ แอททราจ (พ.ศ.2556-ปัจจุบัน)

มิตซูบิชิ แอททราจ เปิดตัวในประเทศไทยเมื่อวันที่ 4 กรกฏาคม 2556 ซึ่งเป็นการเปิดตัวรถยนต์นั่งขนาดเล็กมากในตัวถังแบบซีดาน เครื่องยนต์ขนาด1,200ซีซี คันแรกของบริษัทในประเทศไทยอีกด้วย โดยได้นำ มาริโอ้ เมาเร่อ และ คิมเบอร์ลี่ แอน โวลเทมัสมาเป็นพรีเซนเตอร์อีกด้วย โดยมิตซูบิชิ แอททราจ มีราคาเปิดตัวอยู่ที่ 443,000 - 582,000 บาท และมี 4 รุ่นย่อย คือ GLX MT, GLX CVT, GLS , GLS LTD
และในปี 2560 ได้มาการปรับโฉม และมีการเพิ่มออปชั่นเล็กน้อย
รหัสพันธุกรรม

ลำดับของกรดอะมิโนบน mRNAแต่ละรหัสมีนิวคลีโอไทด์ 3 ตัว และกำหนดกรดอะมิโน 1 ตัว
รหัสพันธุกรรม (genetic code) เป็นชุดของการเก็บข้อมูลทางพันธุกรรมในดีเอ็นเอหรืออาร์เอ็นเอ และถูกทรานสเลชันเป็นโปรตีน หรือลำดับกรดอะมิโน ในเซลล์ที่มีชีวิต รหัสแต่ละรหัสประกอบไปด้วยลำดับนิวคลีโอไทด์สามตัว ซึ่งกำหนดกรดอะมิโน 1 ตัว แม้จะมีรหัสพันธุกรรมที่เป็นสากล แต่ก็อาจจะมีความแตกต่างกันไปได้บ้าง เช่น รหัสพันธุกรรมในไมโทคอนเดรียของคน ต่างจากรหัสพันธุกรรมที่รู้จักกันทั่วไป
ข้อมูลทางพันธุกรรมทั้งหมดอาจไม่จำเป็นต้องเก็บในรหัสพันธุกรรม ดีเอ็นเอของสิ่งมีชีวิตทั้งหมดมีลำดับควบคุม  (regulatory sequences)  ส่วนที่รวมเข้าด้วยกัน ( intergenic segments) และโครงสร้างโครโมโซม ที่มีผลต่อฟีโนไทป์ แต่ไม่ได้เปลี่ยนแปลงรหัสที่กำหนดกรดอะมิโน
ตารางรหัสพันธุกรรมบนRNA

| 0 | 1 | 2 | 3 |
| --- | --- | --- | --- |
| Ala/A | GCU, GCC, GCA, GCG | Leu/L | UUA, UUG, CUU, CUC, CUA, CUG |
| Arg/R | CGU, CGC, CGA, CGG, AGA, AGG | Lys/K | AAA, AAG |
| Asn/N | AAU, AAC | Met/M | AUG |
| Asp/D | GAU, GAC | Phe/F | UUU, UUC |
| Cys/C | UGU, UGC | Pro/P | CCU, CCC, CCA, CCG |
| Gln/Q | CAA, CAG | Ser/S | UCU, UCC, UCA, UCG, AGU, AGC |
| Glu/E | GAA, GAG | Thr/T | ACU, ACC, ACA, ACG |
| Gly/G | GGU, GGC, GGA, GGG | Trp/W | UGG |
| His/H | CAU, CAC | Tyr/Y | UAU, UAC |
| Ile/I | AUU, AUC, AUA | Val/V | GUU, GUC, GUA, GUG |
| START | AUG | STOP | UAA, UGA, UAG |
ดูเพิ่ม

Griffiths, Anthony J. F.; Miller, Jeffrey H.; Suzuki, David T.; Lewontin, Richard C.; Gelbart, William M. (1999). An Introduction to genetic analysis (7th ed.). San Francisco: W.H. Freeman. ISBN 0-7167-3771-X.{{cite book}}:  CS1 maint: multiple names: authors list (ลิงก์)
Alberts, Bruce; Johnson, Alexander; Lewis, Julian; Raff, Martin; Roberts, Keith; Walter, Peter (2002). Molecular biology of the cell (4th ed.). New York: Garland Science. ISBN 0-8153-3218-1.{{cite book}}:  CS1 maint: multiple names: authors list (ลิงก์)
Lodish, Harvey F.; Berk, Arnold; Zipursky, S. Lawrence; Matsudaira, Paul; Baltimore, David; Darnell, James E. (2000). Molecular cell biology (4th ed.). San Francisco: W.H. Freeman. ISBN 0-7167-3706-X.{{cite book}}:  CS1 maint: multiple names: authors list (ลิงก์)
แหล่งข้อมูลอื่น

The Genetic Codes → Genetic Code Tables
Online DNA → Amino Acid Converter เก็บถาวร 2005-02-12 ที่ เวย์แบ็กแมชชีน
Online DNA Sequence → Protein Sequence converter เก็บถาวร 2013-05-30 ที่ เวย์แบ็กแมชชีน
Online DNA to protein translation (6 frames/17+ genetic codes)
The Codon Usage Database → Codon frequency tables for many organisms
Symmetries in the genetic code เก็บถาวร 2010-03-30 ที่ เวย์แบ็กแมชชีน
คัง โหย่วเหวย์

| คัง โหย่วเหวย์ |
| --- | --- |

เกิด: 19 มีนาคม ค.ศ. 1858(1858-03-19) ตำบลหนานไห่ มณฑลกวางตุ้ง   จักรวรรดิชิง 
เสียชีวิต: 31 มีนาคม ค.ศ. 1927(1927-03-31) (69 ปี) ชิงเต่า มณฑลซานตง   สาธารณรัฐจีน 
ชื่ออื่น: คัง ซูจี (康祖詒) คัง กังเซี่ย (康廣廈)
บุตร: 15 คน
คัง โหย่วเหวย์ (อังกฤษ: Kang Youwei, จีนตัวเต็ม: 康有为, จีนตัวย่อ: 康有為, พินอิน: Kāng Yǒuwéi) นักคิด, นักเขียน และนักปฏิรูปคนสำคัญชาวจีนในช่วงปลายราชวงศ์ชิง
ประวัติ

คัง โหย่วเหวย์ เกิดเมื่อวันที่ 19 มีนาคม ค.ศ. 1853 ที่ตำบลหนานไห่ มณฑลกวางตุ้ง มีชื่อรองว่า กวางเสีย (康廣廈) สามารถสอบบัณฑิตขั้นจิ้นซื่อได้ จึงได้อีกชื่อหนึ่งว่า คัง หนานไห่ (康南海) เป็นผู้ที่นับถือลัทธิขงจื๊อ
ประวัติ > งานการเมือง

คัง โหย่วเหวย์ได้รับราชการในเจ้ากรมโยธา ในรัชสมัยจักรพรรดิกวางซวี และเคยดำรงดำรงตำแหน่งประธานสมาคมการศึกษาขงจื้อ ต่อมาได้เผยแพร่แนวความคิดเรื่องการปฏิรูปการปกครอง ออกสู่วงกว้าง เพื่อให้เกิดเป็นแนวความคิดและต่อมากลายเป็นการเคลื่อนไหวที่สำคัญต่อมาในราชสำนัก โดยองค์จักรพรรดิเองก็มักปรึกษากับคัง โหว่ยเหวย์และบุคคลอื่นที่มีแนวความคิดตรงกันในเรื่องนี้เสมอ ซึ่งกลายมาเป็นการปฏิรูปร้อยวัน (戊戌變法)
แต่การปฏิรูปครั้งนี้ไม่สำเร็จ เนื่องจากพระนางซูสีไทเฮา ได้ทำการรัฐประหารขึ้นในคืนวันที่ 21 กันยายน ค.ศ. 1898 ภายในพระราชวังฤดูร้อนอี๋เหอหยวน ซึ่งตรงกับวันไหว้พระจันทร์ในปีนั้น และได้ทำการควบคุมองค์จักรพรรดิ ในส่วนของขุนนางและแกนนำการปฏิรูปได้หลบหนีและถูกจับประหารชีวิต 6 คน แต่คัง โหว่ยเหวย์ และกลุ่มผู้สนับสนุนได้หลบหนีไปยังประเทศญี่ปุ่นได้สำเร็จ
ประวัติ > วรรณกรรม

คัง โหว่ยเหวย์ มีผลงานการเขียนที่สำคัญ ๆ ได้แก่ บทความคังจื่อ (康子篇), คนรุ่นใหม่วิจารณ์คำภีร์ปลอม (新学伪经考), การปฏิรูปของจักรพรรดิเมจิ (日本明治變政考), การปฏิรูปของพระเจ้าปีเตอร์มหาราช (俄大彼得變政記) เป็นต้น
ประวัติ > เสียชีวิต

คัง โหว่ยเหวย์ เสียชีวิตที่เมืองชิงเต่า มณฑลชานตง เมื่อวันที่ 31 มีนาคม ค.ศ. 1927 สิริอายุได้ 69 ปี ภายหลังจากที่ประเทศจีนในเวลานั้นได้กลายสภาพเป็นสาธารณรัฐจีนแล้ว
มิญ หั่ง

| มิญ หั่ง (Minh Hằng) |
| --- | --- |

สารนิเทศภูมิหลัง
เกิด:  (1987-06-22) 22 มิถุนายน ค.ศ. 1987 (37 ปี) เล หง็อก มิญ หั่ง
อาชีพ: นักร้อง, นักแสดงหญิง
มิญ หั่ง (เวียดนาม: Minh Hằng) มีชื่อจริงว่า เล หง็อก มิญ หั่ง (เวียดนาม: Lê Ngọc Minh Hằng) เกิดวันที่ 22 มิถุนายน ค.ศ. 1987 ที่นครโฮจิมินห์ เป็นทั้งนักร้องและนักแสดงหญิงชาวเวียดนาม เธอเข้าสู่วงการศิลปะการแสดงตั้งแต่อายุ 16 ปีในฐานะนักร้องกลุ่ม รวมถึงได้แสดงละครโทรทัศน์หลายครั้ง แต่ล้มเหลวในการสร้างความประทับใจอยู่บ่อยครั้ง แต่แล้วใน ค.ศ. 2007 ภายหลังจากการประสบความสำเร็จในภาพยนตร์เรื่องก่อยซักมูฟวี่ ชื่อของมิญ หั่ง ก็เป็นที่สนใจและเป็นที่โปรดปรานของผู้ชมขึ้นอย่างต่อเนื่อง ภายหลังจากที่ประสบความสำเร็จทางดนตรีและภาพยนตร์อย่างต่อเนื่องแล้ว เธอก็เป็นหนึ่งในผู้ที่มีแนวโน้มที่จะเป็นผู้ที่รู้จักในวงการบันเทิงมากที่สุดอยู่ช่วงระยะเวลาหนึ่ง
ใน ค.ศ. 2009 และ ค.ศ. 2011 มิญ หั่ง ได้รับรางวัลเอชทีวีอะวอร์ด ในสาขานักแสดงหญิงที่ได้รับความนิยมแห่งปี เธอได้เปิดตัวอัลบั้มเพลง นอกจากนี้ยังเป็นนางแบบให้กับผลิตภัณฑ์อาหารฮานโกฟู้ด, คาสิโอ และบริษัทที่ไซเบอร์เวิลด์ซึ่งเป็นบริษัทที่มีความเชี่ยวชาญด้านอิเล็กทรอนิกส์เกม
ค.ศ. 2011 เธอได้แยกตัวออกจากบริษัทเทียนทิ แล้วกลายมาเป็นศิลปินอิสระ
อัลบั้ม

หมตหว่องจ๊ายเดิ๊ต (ค.ศ. 2008)
โกหน่างด๊างเอว (ค.ศ. 2010)
เพลงที่ได้รับความนิยม

123 chia tay: 123 แยกกัน
Chia đôi một trái tim: แบ่งหัวใจ (ร้องคู่กับถั่นดาเซียว)
Chia tay không lí do: ทำไมไม่แยกกัน
Đến giờ phút này: จนถึงตอนนี้
Một cuộc tình tan vỡ: รักหักอก (ร้องคู่กับ AT)
Một vòng trái đất: หนึ่งวันรอบโลก (ร้องคู่กับทิม)
Ngày mới bất ngờ: เซอร์ไพร์สวันใหม่
Người vô hình: มองไม่เห็น
Vui hay buồn: สุขหรือเศร้า (ความรู้สึกที่สับสน)
Cơn mưa nhỏ: พายุฝน
Beautiful Girl: บิวตีฟูลเกิร์ล
ภาพยนตร์ที่ร่วมแสดง

| ค> ศ. | ภาพยนตร์ | กำกับโดย | บท |
| --- | --- | --- | --- |
| 2005 | Gió thiên đường | เลิม เล สุง | ซุง |
| 2005 | Mộng phù du | เล หืว เลือง | บัง เจิว |
| 2005 | Vì đó là em | ซวน เฟื้อก | ญือ |
| 2006 | Ngã rẽ cuộc đời | ซวน เฟื้อก - กวาง ดั่ย | ญือ |
| 2007 | Cái bóng bên chồng | ซวน เฟื้อก | เหี่ยน |
| 2007 | Gọi giấc mơ về | ซวน เกื่อง | ฝุ่ง |
| 2008 | Trinh thám Sài Gòn | ซวน เกื่อง | ทัญ หั่ง |
| 2008 | Giải cứu thần chết | กวาง สุง | ฝั่ม อาน อาน |
| 2009 | Ngôi nhà hạnh phúc | หวู หง็อก ดั๋ง | มิญ มิญ |
| 2009 | Những nụ hôn rực rỡ | กวาง สุง | อาน |
| 2010 | Đối mặt |  | ซวาน จ่า-เฟือง ลิญ |
แหล่งข้อมูลอื่น

มิญ หั่ง ที่เฟซบุ๊ก
Minh Hằng đã sexy
จีรนันท์ มะโนแจ่ม

| จีรนันท์ มะโนแจ่ม |
| --- | --- |
เกิด: 18 กุมภาพันธ์ พ.ศ. 2524 (43 ปี) จังหวัดสระบุรี ประเทศไทย
ส่วนสูง: 168 เซนติเมตร (5 ฟุต 6 นิ้ว)
คู่สมรส: ธัญญ์ ธนากร (2562–ปัจจุบัน)
บุตร: 1 คน
อาชีพ:  นักแสดง  พิธีกร  ผู้จัดละคร  นักธุรกิจ 
ปีที่แสดง: พ.ศ. 2543–ปัจจุบัน
ผลงานเด่น: มารยาท (น้อย / เอื้อย) – คมพยาบาท (2544)  คชธิดา (มดแดง) – เจ้าชายหัวใจเกินร้อย (2545)  พิมทอง – กระต่ายหลงจันทร์ (2546)  อัมรา – ห้องหุ่น (2546)  ผักบุ้ง / กุ้งนาง – ผักบุ้งกับกุ้งนาง (2547)  บุปผา – มนต์รักลูกทุ่ง (2548)  จามรี – นกออก (2548)  แววดาว – ชุมแพ (2550)  สาลี่ – นางทาส (2551)  เจ้านางละอองทอง – ปอบผีฟ้า (2552)  ปานเดือน – พระจันทร์ลายพยัคฆ์ (2553)  ก้อนทอง – แม่ศรีไพร (2553) ดาว – ป่านางเสือ (2554)  เนียน – อาญารัก (2556)  ลั่นทม – สุสานคนเป็น (2557)  รัตนากร – เนตรนาคราช (2557)  เพื่อน – เพื่อน-แพง (2558)  เจ้านางเสกขรเทวี – เพลิงพระนาง (2560)  เดือนดารา – วิมานมนตรา (2563)  ช่อแพร – ตะวันอาบดาว (2563)  วิธู – ตะวันตกดิน (2564)  สร้อยสน – ร่านดอกงิ้ว (2565)
สังกัด: สถานีโทรทัศน์สีกองทัพบกช่อง 7 (2544–2563)​
โทรทัศน์ทองคำ: นักแสดงนำหญิงดีเด่น  พ.ศ. 2557 – เนตรนาคราช
พิฆเนศวร: นักแสดงนำหญิงดีเด่น  พ.ศ. 2560 – เพลิงพระนาง  พ.ศ. 2561 – เล็บครุฑ
จีรนันท์ มะโนแจ่ม (เกิด 18 กุมภาพันธ์ พ.ศ. 2524) ชื่อเล่น ยุ้ย เป็นนักแสดง พิธีกร ผู้จัดละครชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ  เริ่มเข้าสู่วงการบันเทิงโดยการประกวด ดัชชี่บอยแอนด์เกิร์ล ปี 2000 พ.ศ. 2543 ได้รับตำแหน่งเป็นดัชชี่เกิร์ล